
Text rozhodnutia
Súd: Krajský súd Bratislava Spisová značka: 2S/316/2012 Identifikačné číslo súdneho spisu: 1012201779 Dátum vydania rozhodnutia: 26. 03. 2015 Meno a priezvisko sudcu, VSÚ: JUDr. Lucia Lasabová ECLI: ECLI:SK:KSBA:2015:1012201779.8 Uznesenie Krajský súd v Bratislave v právnej veci žalobcov: 1/ O. Z., L. XX, N., 2/ V. Z., L. XX, N., 3/ OZ D. F., L. XX, N., IČO: 422 567 55, zastúpení: Mgr. Martin Berec, advokát, Domus Petra, Pod Sokolice 1/B, Trenčín, proti žalovanému: Okresný úrad Bratislava, odbor výstavby a bytovej politiky, Lamačská cesta 8, Bratislava, za účasti: 1/ M. C., L. XX, N., 2/ T. C., L. XX, N., 3/ P. N., O. XX, N., 4/ V. N., O. XX, N., všetci zastúpení: JUDr. Dominika Horváthová, advokátka, Jašíkova 2, Bratislava, o preskúmanie zákonnosti rozhodnutia žalovaného č. ČA/XXXX/XXXX/MRV zo dňa 23.07.2012, takto r o z h o d o l : Krajský súd v Bratislave o p r a v u j e záhlavie rozsudku Krajského súdu v Bratislave č. k. 2S/316/2012-94 zo dňa 29.10.2014 tak, že za označenie pribratých účastníkov dopĺňa označenie ich právnej zástupkyne „JUDr. Dominika Horváthová, advokátka, Jašíkova 2, Bratislava“. V ostatných častiach zostáva rozsudok Krajského súdu v Bratislave č. k. 2S/316/2012-94 zo dňa 29.10.2014 nezmenený. o d ô v o d n e n i e : Pri písomnom vyhotovení rozsudku Krajského súdu v Bratislave č. k. 2S/316/2012-94 zo dňa 29.10.2014 došlo k pisárskej chybe, keď v záhlaví rozsudku nebola uvedená právna zástupkyňa pribratých účastníkov. V záhlaví rozsudku malo byť uvedené za označenie pribratých účastníkov označenie ich právnej zástupkyne „JUDr. Dominika Horváthová, advokátka, Jašíkova 2, Bratislava“. Podľa § 164 O.s.p., súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Krajský súd v Bratislave v súlade s vyššie uvedenými skutočnosťami svoje rozhodnutie opravil. Poučenie: Proti tomuto rozhodnutiu možno podať odvolanie do 15 dní odo dňa doručenia prostredníctvom podpísaného súdu na Najvyšší súd SR písomne v dvoch vyhotoveniach. Odvolaniu podanému proti rozhodnutiu, ktoré vydal súdny úradník, môže v celom rozsahu vyhovieť sudca, ktorého rozhodnutie sa považuje za rozhodnutie súdu prvého stupňa; ak sudca odvolaniu nevyhovie, predloží vec na rozhodnutie odvolaciemu súdu. V odvolaní sa má popri všeobecných náležitostiach (§ 42 ods. 3 O.s.p. ) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

